So er tíðin aftur komin til at hava eina veitslu. Hesaferð er ræstur fiskur aftur á skránni, eftir at fleiri av limum felagsins, hava spurt um eina endurtøku av væleydnaðu várveitsluni frá í fjør. Tann 9. apríl 2016 skipar Føroyingafelagið Á Fyn fyri tí árligu Várveitsluni í Norðuratlantshúsinum. Dyrnar lata upp kl. 16.00, og barr felagsins verður opin, kl. 18.00 verður fari til borðs. Henda veitsla gevur føroyingum og føroyavinum á Fyn høvi at hitta aðrar føroyingar. Tilmeldingarfreistin er mánadagin, tann 4. apríl 2016. Tiltakið kostar kr. 120 fyri limir og kr. 180 fyri øll onnur. Fyri at tilmelda seg til veitsluna, skal ein senda ein teldupost til Føroyingafelagið Á Fyn á This email address is being protected from spambots. You need JavaScript enabled to view it. , umframt at flyta peningin á konto nr. 0828 8105820721. Minst til at viðmerkja navn títt á flytingina. Tilmeldingin er bindandi. Vegna brunaumsjónini er tað avmarka nøgd av luttakarum til borðhaldið, so skundi tykkum at melda til. Borðreitt verður við føroyskum røstum fiski við garnatálg og eplum, umframt omaná ein góðan drekkamunn við onkrum leskiligum afturvið. Harafturat verður tann altíð bíliga barrin eisini. Tann afturvendandi durasnapsurin verður sjálvandi eisini. Til tey, ið ikki eta ræstan fisk, verður okkurt annað borðreitt, men hvat er ikki heilt avgjørt enn, hetta verður avgjørt sum skjótast, so minnist til at viðmerkja í tilmeldingini, um tit ikki eta ræstan fisk. Lutaseðlar verða seldir undir borðhaldinum, har fleiri góðir vinningar verða, m. a. er høvuðsvinningurin ein ferðaseðil við Norrøni fyri tvey við bili á leiðini Danmark-Føroyar t/r. Til at spæla undir til sang undir borðhaldinum, eins og til dans aftaná, verður eitt loyndarmál nakað enn, men tit blíva ikki vónbrotin. Tað er ikki loyvt at hava egnar drykkjuvørur við til veitsluna. Tikið verður heldur ikki ímóti gjaldskortum. Men Mobile-Pay verður møguligt. Veitslan endar kl. 2: 00, men møguleiki er fyri at halda á fram og njóta eina kalda Veðr, Black Sheep ella okkurt heilt triðja á Ryan's of Odense. GG. Limaárið fylgjur kalendaraárinum, so tað er limagjaldið fyri 2016, ið skal verða goldið. (DK) Så er tiden igen kommet til at holde en fest. Og igen er det fermenteret fisk (ræst fisk), som er på menuen, efter at flere af medlemmerne har spurgt om en gentagelse af sidste års fest. Festen hvor færinger og frænder kan komme sammen til en hyggelige stund i gode omgivelser. Tilmeldingsfristen er mandag, den 4. april 2016. Arrangementet koster kr. 120 for medlemmer og kr. 180 for alle andre. For at tilmelde dig festen, skal du sende en e-mail til Den Færøske Forening på Fyn på This email address is being protected from spambots. You need JavaScript enabled to view it. , udover at overføre pengene til konto nr. 0828 8105820721. Husk at skrive dit navn på overførelsen. Tilmeldingen er bindende. På grund af brandtilsynet, er der begrænset antal pladser til spisningen, så skynd jer at tilmelde jer. Der bliver serveret færøsk fermenteret fisk (ræst fisk)’ garnatálg’ og kogte kartofler, samt noget godt til dessert. Derudover er den altid billige bar åben. Samt at den tilbagevendende velkomstsnaps bliver skænket. Onnur val sambært § 6–Tveir eykalimir–Ein grannskoðari–Ein eykagrannskoðari Ásetan av limagjaldi fyri komandi ár Annað Fyri valið stóðu kassameistari og tríggir nevndarlimir. Umframt at forkvinnan fyri Róðrarfelagið Sleipnir hevði trekt seg aftur, tí hon var longur ikki búsitandi í Danmark. So ein skuldi eisini veljast í eitt ár fyri hana. Fundurin byrjaði við, at næstforkvinnan, Sára Tummassardóttir, bleiv vald til orðstýrara. Síðan legði forkvinnan, Guðrið Nattestad, fram frásøgn sína, har hon greiddi frá árinum, ið fór, sum hevði verði óvanliga hendingaríkt. Hon tók saman um tiltøk felagsins, afturvendandi, sum nýggja. Undirtøkan hevði verði upp og niður, men samanumtikið var nevndin sera væl nøgd við alt. Hon kom eisini inn á, at í fjør bleiv ein samanlegging gjørd við Róðrarfelagnum Sleipnir, men at hetta samstarv ongantíð riggaði til fulnar, vegna samskiftis trupulleikar. Til seinast greiddi hon frá, um Dansifelagið Miðgarðsormin, ið nú veruliga hevði fingið vind í seglini, síðan endurstovnaðina síðst í 2013. Umframt at skipa hevði verði fyri dansistevnu, so hevði Miðgarðsormurin eisini verði og dansa til ymisk tiltøk runt á Fyn. Aftaná frásøgnina hjá forkvinnuni, legði Rani Lagfoss, kassameistari, fram ársroknskap fyri Føroyingafelagið og Sleipnir. 2015, sum áðurnevnt hevði verði hendingaríkt ár, var fíggjarliga sæð, eisini eitt gott ár fyri Føroyingafelagið á Fyn. Næstan øll tiltøkini høvdu givið eitt yvirskot, umframt at limatalið eisini var hækka. Hetta hevði havt við sær, at eginognin hjá felagnum var meir enn tvífalda. Hetta gav nevndini dirvi, til at skipa fyri fleiri og nýggjum tiltøkum, føroyingum og Føroya vinum til frama á Fyn. Roknskapurin hjá Róðrarfelagnum Sleipnir hevði verði ein stór avbjóðing, tí kassameistarin hevði ikki havt atgongd til banka felagsins, og hevði av teirri orsøk, ikki havt møguleika fyri, at skapt sær eitt yvirlit yvir fíggjarstøðuni gjøgnum alt ári. Tað hevði havt við sær nakrar ógreiðiligar útreiðslur, ið kassameistarin ikki hevði fingið frágreiðing um. Harafturat manglaðu nøkur fylgjuskjøl, og stórt óskil var á fíggjarviðurskiftunum. Hetta hevði við sær, at roknskapurin fyri Føroyingafelagið á Fyn bleiv einmælt samtyktur. Men tann fyri Sleipnir kundi ikki góðtakast. Bert eitt uppskot var innkomið, og var tað um viðtøkubroytingar, soleiðis at Odense kommuna kundi góðtaka Føroyingafelagið á Fyn sum felag. Tað bleiv við fáum broytingum góðtikið. Í tí sambandi, bleiv eisini gjørt ein arbeiðsáseting viðvíkjandi Róðrarfelagnum Sleipnir, ið framyvir kemur at virka undir Føroyingafelagnum, eins og Dansifelagið Miðgarðsormurin. Síðan var fari at velja til teir ymsu álitissessirnar. Kassameistarin, Rani Lagfoss, stillaði uppaftur, tað sama gjørdi skrivarin, Jákup Olaf Jacobsen og nevndarlimurin, Páll av Kák Olsen, allir blivu afturvaldir fyri tvey ár. Ari Bjarkason stillaði ikki upp aftur, og Guðrið Krúnufjall hevði trekt seg, eitt ár áðrenn tíð. Fyri tey blivu Hanna Müller og Joan Ziskason vald í nevndina, fyri ávikavist 2 og 1 ár. Sunrid Iversen og Aref Olsen stillaðu ikki upp aftur sum eykalimir, í teirra stað blivu Enid Tummassardóttir og Rannvá Olsen vald fyri eitt ár. Sum grannskoðari og eykagrannskoðari blivu Ejvind Sørensen og Hans Atli Dahl valdir fyri ávikavist 2 og 1 ár. Limagjaldið fyri 2017 bleiv óbroytt, so tað verður verandi 100 kr. fyri hvønn, og 100 kr. eyka fyri tey, ið eru partur av ítrótti felagsins, t. d. rógving. Undir annað var bert ein áheitan, um at tíðindi felagsins, kundi blíva umsett til danskt framyvir, tá ikki allir limir skiltu føroyskt. Síðan aðalfundin hevur nevndin skipa seg, og sær soleiðis út nú, Guðrið Nattestad forkvinna, Rani Lagfoss kassameistari, Sára Tummassardóttir næstforkvinna og umboðar felagið í brúkararáðnum í Norðuratlantshúsinum í Odense, Jákup Olaf Jacobsen skrivari, Páll av Kák Olsen hevur ábyrgdarøki Ítrótt, Hanna Müller hevur ábyrgdarøki Samskifti og Joan Ziskason hevur ábyrgdarøki Mentan.